আল্লামা হিল্লী
জামাল উদ্দীন আল-হাসান বিন ইউসুফ বিন ʿআলী বিন আল-মুনতাহার আল-হিল্লী (আরবি: جمال الدين الحسن بن يوسف الحلي; ১৫ ডিসেম্বর ১২৫০ – ১৮ ডিসেম্বর ১৩২৫), যিনি আল্লামা হিল্লী (العلامة الحلي) নামে অধিক পরিচিত, ছিলেন একজন ইরাকি শিয়া মুসলিম ধর্মতাত্ত্বিক ও মুজতাহিদ। তিনি তাঁর সময়কার অন্যতম প্রসিদ্ধ ধর্মীয় পণ্ডিত ছিলেন। তাঁর লিখিত কমপক্ষে একশো বইয়ের অস্তিত্ব পাওয়া গেছে যেগুলো আজও পাণ্ডুলিপি আকারে বিদ্যমান রয়েছে।[তথ্যসূত্র প্রয়োজন] শেখ হুর আমিলী তাঁর আমাল আল-আমিল গ্রন্থে আল্লামা হিল্লীর অন্তত ৬৭টি রচনাকর্মের উল্লেখ করেছেন।